དེ་ནས་རྗེས་སུ་ང་རང་ཡིག་ཚད་བཏང་ནས་མཚན་ཉིད་གྲྭ་ཚང་ནང་དགེ་རྒན་འོས་སྦྱོང་ཁོངས་སུ་ཚུད་པ་རེད།མཚན་ཉིད་གྲྭ་ཚང་དུ་བཅར་ནས་ཉིན་གྲངས་ཁ་ཤས་ནང་།ངའི་གྲོགས་པོ་ཞིག་ནད་མནར་གྱིས་ཅན་རྡི་སྒར་དུ་སྨན་ཁང་ནང་ལུས་ཡོད།དེ་ལ་ནད་བསྐོར་ཆེད་རྒན་དམ་པ་ལ་དགོངས་པ་ཞུ་རུ་བཅར་དུས།ཁྱོད་ག་རེ་ཟེར་གྱི་ཡོད།འཛུལ་ཚར་ལོང་མེད་པར་དགོངས་པ་ཞུས།དགོངས་པ་ཡོད་མ་རེད་ཅེས་གཤེ་གཤེ་མང་པོ་ཕེབས་སོང་།ད་དགོངས་པ་རག་ས་མ་རེད་དྲན་བྱུང་།དེ་ནས་སང་ཉིན་དེར་རྒན་གྱིས།ཝ་ཡེ་ཁྱོད་འདིར་ཤོག་དང་།ཞེས་བཀའ་གནང་ནས་ཁྱེད་ཁ་སང་འགྲོ་དགོས་ཡོད་ལབ་ས་དེར་སོང་ཞེས་གསུངས་གནང་སོང་།རྒན་གྱིས་དང་པོར་གཤེ་གཤེ་བཏང་།དེ་ནས་དགོངས་པ་མང་པོ་བཞེས་ནས་བཀའ་འཁྲོལ་གནང་གི་རེད།